Elisa és az édesapja, Vito nagyon segítőkészek voltak. Éreztük, hogy fontos számukra, hogy mi jól érezzük magunkat. Vito kijött értünk a reptérre. Egyéves gyerekünkkel utaztunk, direkt nekünk betettek egy gyerekágyat és egy etetőszéket is. A konyha jól felszerelt, minden van, ami egy nyaralás alatt szükséges lehet.
A lakás elhelyezkedése ideális, a tengerparti sétányon haladva 15 perc a strand, másik irányba pedig 15 perc az óváros. Az utcában két zöldséges is van (szieszta idején zárva tartanak), a másik utcában pedig egy élelmiszerbolt, a sarkon egy pékség. A központi pályaudvar is gyalog gond nélkül elérhető, 15-20 perc. A környék tele van remek pizzériával, ilyen például a Botta étterem.
Aki szeretné megtapasztalni, hogy milyen egy helyi olasz élete, annak mindenképpen ezt a lakást ajánljuk. (Még erkélyre kihelyezett ruhaszárító is van!)